Search is not available for this dataset
text
stringlengths 10
518k
|
---|
Duomo kimi tanınan Santa Maria del Fiore Katedrali, Florensiya hökmdarlarının iqamətgahı olan Palazzo Pitti Ponte sarayı, Palazzo Vecchio, Neptun Fəvvarəsi, Signoria meydanı, hətta deyilənə görə Hitlerin belə dağıtmağa qıymadığı Arno çayı üzərindəki Ponte Vecchio körpüsü və s.abidələr bu siyahıda yer alıb.
|
Antik dövrdən son intibah dövrünə qədərki dövrü əhatə edən - gözəl xiyabanları, fəvvarələri, bağları və heykəlləri ilə füsunkar bir park olan Boboli bağlarını gəzməyə hər turist can atır.
|
Florensiya dünyaca məşhur muzeylərin vətənidir.
|
Bir çox insan buraya yalnız Karavaccio, Rafael, Tisian, Botticelli, Leonardo, Signorelli, Perugino, Dürer, Cimabue, Duccio və Giotto və digər dünya şöhrətli rəssamların əsərlərini nümayiş etdirən Uffizi qalereyasını ziyarət etmək üçün gəlirlər.
|
Mikelancelonun “David”inin orijinalının saxlandığı Gözəl Sənətlər Akademiyasını ziyarət üçün saatlarla növbəyə düzülən turistlərin sırasında mən də növbəmi gözləyirəm..."""Dante Aliqyerinin şəhərin ən tarixi hissəsində yerləşən ev muzeyini ziyarət etməklə “İlahi komediya”nın antik ədəbiyyatda yaratdığı intibahı daha yaxşı anlayıram.
|
Dante öz əsərində Florensiya danışıq dilinin gözəlliyini və ləzzətini ortaya qoymaqla yerli ləhcənin sonda italyan ədəbi dilinin əsasına çevrilməsinə nail olub.
|
Bu intibaha Ciovanni Bokkaççonun “Dekameron” əsəri ayrıca töhfə verib.
|
Bu fikir nəhənglərinin təqdim etdiyi əsərlərin sərgiləndiyi muzeylərə giriş qiymətləri 20-45 avro arasında dəyişir.
|
Hər bir muzey uzun-uzadı növbələrdə dayanmamaq üçün üç ay öncədən turistlərə onlayn bilet satışı da təklif edir.
|
“Bu yerlərdə çoxlu filmlər çəkilib”"Florensiyaya gələn turistlər Toskana vilayətinin tarixi ilə bərabər təbiəti və kənd həyatı, üzümçülük, zeytunçuluq təsərrüfatları ilə tanışlıq fürsətini qaçırmırlar.
|
Şəhər kənarlarına turlar təşkil edən turizm şirkətlərinə hər küçədə rast gəlinir.
|
64-99 avro arası qiymətlər təklif edən şirkətlər turistləri gündəlik turlarla şəhər kənarına və yaxın şəhərlərə səyahətə daşıyırlar.
|
Siena-Pisa-San Gimignano turu - vadi ərazisinə səyahət həqiqətən Toskananın bütün füsunkarlığını görməyimə fürsət oldu.
|
Florensiyadan ayrılaraq yol boyu tanış olduğum əyilmiş qülləsi (Torre pendente di Pisa) ilə məşhur olan Piza, şərab şəhəri və at yarışları ilə tanınan orta əsr Siena, qədim qala və kilsələri, səmaya uzanan 14 qülləsi ilə diqqət çəkən tarixi San-Gimignano şəhərləri nağıl təsiri bağışlayır.
|
Qış olsa da yaşıllığını saxlayan yollar isə bir başqa aləmdir.
|
Bələdçimiz Barbara üzüm və zeytun bağları ilə örtülmüş təpələri, onların arasında səpələnmiş qədim şəhərləri, hər biri digərindən daha gözəl olan ormanları göstərərək “bu yerlərdə çoxlu filmlər çəkilib” dedi:“İncəsənət həvəskarları, qurmanlar və adi turistlər planetimizin ən gözəl guşələrindən birini görmək həvəsi ilə Toskanaya gəlirlər”.
|
Başağrısına çevrilən miqrantlar "Florensiya qədimdən sənaye şəhəridir.
|
Xüsusən dəri və qızıl məmulatların istehsal ilə tanınır.
|
Dəri çantaların və ayaqqabıların qiymətləri dükanlara görə dəyişir.
|
Şəhərin mərkəzi hissələrində göz qamaşdıran qızıl və zinət mağazaları sıralanıb.
|
Bu gün Florensiya həm də miqrantların şəhəridir.
|
Hər tində rastlaşdığın, vağzallarda, şəhərin küçələrində gecələyən miqrantlar yerlilərdən çox turistlərə təlaş yaşadırlar:hər addımda oğurluq baş verir.
|
Bu kimi hallar təkcə İtaliya polisi üçün deyil, ümumilikdə dövlət üçün başağrısına çevrilib.
|
Hotel işçiləri də, tur bələdçiləri də küçəyə çıxarkən mütləq “əl və bel çantanızdan ehtiyatlı olun” xəbərdarlığını edirlər.
|
Roma Katolik Kilsəsinin rəhbəri Papa Fransisk ölkələri silahlanma yarışını dayandırmağa və etimadı bərpa etməyə çağırıb.
|
“Hərbi xərclərə nə qədər vəsait xərclənir və mövcud vəziyyətə görə onlar artmaqda davam edir.
|
Mən həqiqətən ümid edirəm ki, beynəlxalq ictimaiyyət tərksilahın bir öhdəlik, mənəvi öhdəlik olduğunu başa düşəcək”, - Papa bildirib.
|
“Hakimiyyət orqanları son həftələrdə sənayedə səslənən problemlərə tezliklə konkret həll yolları təqdim etməsələr, yeni magistral yolların bağlanması və fermerlər tərəfindən digər etirazların olması mümkündür”.
|
Bu barədə Fransa Fermerlər İttifaqları Milli Federasiyasının (FNSEA) lideri Arnaud Russo yerli telekanala müsahibəsində bildirib.
|
“Biz sadəcə gözləmək məcburiyyətində deyilik, aksiyalar mütləq yerlərdə iştirakçıların təşəbbüsü ilə həyata keçiriləcək.
|
Yaxın 15 gün ərzində və ondan sonrakı müddətdə yerlərdə aksiyalar keçirməyə davam edəcəyik”, - o bildirib.
|
Russo əlavə edib ki, bütün tələblərin yerinə yetirilib-yetirilmədiyinə və Fransa kənd təsərrüfatını xilas etmək üçün kifayət qədər tədbirlərin görülüb-görülməməsinə son nəticədə qərar verən fermerlərdir.
|
“Biz yeni qanunu gözləyirik, vədlərin konkret icrasını gözləyirik”, - o əlavə edib.
|
Ukraynanın Donetsk vilayətində cəbhənin müxtəlif nöqtələrində ağır döyüşlər gedir.
|
Bu barədə Baku TV-nin müxbiri Mübariz Aslanov sözügedən istiqamətdəki cəbhədən xəbər verir.
|
Bildirilib ki, hazırda Ukrayna müharibəsinin həlledici və amansız döyüş bölgəsinə çevrilən Donbasda soydaşlarımızın da sayı az deyil.
|
Uzun illərdir bu ölkənin sakinləri olan azərbaycanlılar müharibə başladıqdan sonra humanitar və ictimai sahədə olduğu kimi döyüş bölgəsində də hərbçi kimi fəal iştirak edirlər.
|
“Azərbaycan 44 günlük Vətən Müharibəsində qəhrəmanlıq göstərib və ərazi bütövlüyünü bərpa edib”.
|
APA xəbər verir ki, bunu Türk Dövlətləri Parlament Assambleyasının (TÜRKPA) Baş katibi Mehmet Süreyya Eri Qafqaz İslam Ordusunun komandanı Nuru Paşanın vəfatının 75-ci ildönümü ilə əlaqədar Bakıda keçirilən tədbirdə deyib.
|
Baş katib Türkiyə-Azərbaycan münasibətlərinin möhkəm bağlara sahib olmasını vurğulayıb.
|
“Şuşa Bəyannaməsi Azərbaycan-Türkiyə qardaşlığının yeni mərhələsinin əsasını qoyub.
|
Bu gün inanırıq ki, Nuru Paşanın, Qafqaz İslam Ordusu şəhidlərinin, Vətən Müharibəsi şəhidlərinin ruhu şaddır.
|
Xalqımız onları unutmayacaq, həmişə xatırlayacaqdır”, - o əlavə edib.
|
İsrailin “Kan” ictimai yayım korporasiyası ölkəni “Eurovision” musiqi müsabiqəsində təmsil etməli olan mahnının sözləri üzərində işləməyə hazırdır.
|
Bu barədə “Kan”dan verilən bəyanatda deyilir.
|
Qeyd edək ki, bu qərar İsrailin kompozisiyasında siyasi komponent görən Avropa Yayım Birliyi (AYB) ilə fikir ayrılıqları fonunda verilib.
|
İsrail tərəfindən bu il baş tutacaq “Eurovision” müsabiqəsi üçün İsrailin Kfar Sava şəhərində anadan olan, lakin uşaqlığını Rusiyada keçirən və burada musiqi karyerasına başlayan 20 yaşlı Eden Qolanın ifa etdiyi “October Rain” (Oktyabr yağışı) mahnısı seçilib.
|
Qolan üçün hazırlanan “Dancing Forever” (Əbədi rəqs) adlı başqa bir mahnı da rədd edilib.
|
Bitki çayları qədim zamanlardan bəri insanların önəm verdiyi və təbiblərin məsləhət gördüyü içkilərdir.
|
Bir çox xəstəliyin müalicəsində köməkçi olaraq istifadə edilən bitkilər bir ekspertlə məsləhətləşmədən istifadə edilməməlidir.
|
Yaşıl çay"Ən güclü antioksidantlardan biridir.
|
Xərçəngin yaranmasının qarşısını alır, xolestrin miqdarını azaldır, ürək-damar sisteminə xeyirdir.
|
Qan təzyiqini aşağı salır, dişlərin çürüməsinin qarşısını alır, diş əti xəstəliklərinə qarşı qalxan yaradır.
|
Maddələr mübadiləsini sürətləndirir, arıqlamağa kömək edir və immuniteti gücləndirir.
|
Çobanyastığı çayı"Yuxusuzluqdan əziyyət çəkən insanlar üçün idealdır.
|
Revmatizma, dəri xəstəlikləri, qastrit, bağırsaq iltihabı kimi xəstəliklərin müalicəsində köməkçi vasitədir.
|
Çobanyastığı çayı stresi azaldır, mədə ağrısının qarşısını alır, əzələləri sakitləşdirir, diş əti xəstəlikləri ilə mübarizə aparır.
|
Həmçinin ağıziçi iltihablarının müalicəsində də qarqara suyu olaraq istifadə edilə bilər.
|
Razyana çayı"Həzm problemi, mədə ağrısı, qaz və köp kimi narahatlıqlar zamanı istifadə edilə bilər.
|
Xüsusilə də, süd verən analar üçün idealdır.
|
Həm südü artırır, həm də körpədə qaz və köp yaranmasının qarşısını alır.
|
Gicitkən çayı"Tərkibində yüksək miqdarda dəmir var.
|
Anemiyanın müalicəsində istifadə edilir.
|
Həmçinin həzm sistemini normallaşdırır və orqanları təmizləyir.
|
Sidik yolları infeksiyasının müalicəsində köməkçi vasitədir.
|
Öskürəyə yaxşı təsir edir, immuniteti gücləndirir, soyuqlamanı aradan qaldırır, həzm sistemini normallaşdırır.
|
Sürvə yarpağı çayı (Şalfey)"Latıncadan tərcümədə “sağaltmaq” deməkdir.
|
Zərərli toksinləri bədəndən atır, beyin funksiyalarını inkişaf etdirir və bronxit, astma xəstəliklərinin simptomlarını zəiflədir.
|
Qaraciyəri təmizləyir, sidik yolları infeksiyasının müalicəsində köməkçi vasitədir.
|
Məkkəgülü çiçəyi"Tərkibində yüksək miqdarda C vitamini olan kafeinsiz məkkəgülü çiçəyi (hibiskus) çayı immuniteti gücləndirir.
|
II tip diyabetlərdə qan təzyiqini aşağı salmağa kömək edir.
|
Antioksidantdır, xolestrini aşağı salır, mədə xərçənginin yaranmasının qarşısını alır.
|
Kəklikotu çayı"Təxminən bir-birindən müxtəlif 350 növü olan kəklikotu çayı güclü antioksidantdır.
|
Öskürəyi azaldır, həzm sistemini yaxşılaşdırır, orqanizmi lazımlı minerallarla təmin edir.
|
Boğaz ağrısını azaldır, ağıziçi yaralarını sağaldır, dişəti xəstəliklərinə qarşı mübarizə aparır.
|
Antiseptikdir, soyuqdəyməni aradan qaldırır, şişkinliyi və stresi azaldır.
|
Salyan rayon Pambıqkənd tam orta məktəbində şagirdlər arasında erkən nikah hallarının qeydə alınması ilə bağlı ərazi üzrə polis orqanında araşdırmalara başlanılıb.
|
Bu barədə Daxili İşlər Nazirliyinin (DİN) Mətbuat Xidmətindən bildirilib.
|
Qeyd edilib ki, məsələ nəzarətə götürülüb və müvafiq araşdırmalar aparılır.
|
19:52"Salyan rayon Pambıqkənd tam orta məktəbində şagirdlər arasında erkən nikah halları qeydə alınıb.
|
Oxu.Az xəbər verir ki, bu barədə Azərbaycan Uşaqlar Birliyinin sədri Kəmalə Ağazadə “Facebook” hesabında paylaşım edib.
|
O bildirib ki, məktəbin 11-ci sinif şagirdlərindən biri uşaq dünyaya gətirib.
|
Bundan başqa, məktəbin yuxarı siniflərində təhsil alan qızlar nişanlı olduqları üçün dərsə gəlməsələr də, jurnalda adları qeyd olunur və qiymətləri yazılır.
|
Bununla bağlı məktəbin direktorunun işi regional təhsil şöbəsi tərəfindən araşdırılır.
|
Ailə, Qadın və Uşaq Problemləri üzrə Dövlət Komitəsinin Mətbuat Xidmətinin rəhbəri Teymur Mərdanoğlu məsələnin nəzarətə götürüldüyünü və araşdırma aparıldığını bildirib.
|
“Formula-1”in “Red Bull” komandasının rəhbəri Kristian Hornerin ətrafında yaranan qalmaqalın təşkilində üçqat “Formula-1” çempionu olan niderlandlı Maks Ferstappenin atası Yos Ferstappenin əli olub.
|
Bununla bağlı Horner fikir bildirib.
|
“Red Bullun”un rəhbəri Qran-pri zamanı baş verən elektron məktubların sızmasında və bununla da qalmaqalın yenidən qızışmasında “Formula-1”in üçqat çempionunun atasının əli olduğunu ehtimal edir.
|
Ferstappenin atası isə bütün ittihamları rədd edir.
|
Xatırladaq ki, fevralın 16-da məlum olub ki, “Red Bull”un əməkdaşlarından biri Horneri cinsi təcavüzdə ittiham edib.
|
Buna cavab olaraq Horner bu məlumatı dərc edən nəşri məhkəməyə verib və onlardan da təkzib xəbəri yazmağı tələb edib.
|
Fevralın 28-də isə şirkətin baş ofisi tərəfindən aparılan daxili araşdırmadan sonra Hornerə bəraət verilib.
|
Ona qarşı bütün ittihamlar ləğv edilib və o, yarış komandasının rəhbəri vəzifəsini qoruyub saxlayır.
|
35 il sonra evinə gedən Aydın Əliyev Xankəndi ilə bağlı xatirələrini bölüşüb.
|
O bildirib ki, Xankəndidə yaşadığı müddətdə Ermənistanın ikinci prezidenti, hərbi cinayətlərə görə axtarışda olan Robert Koçaryanla qonşu olub:""“Onunla birlikdə böyümüşük, o zaman bilməzdim ki eyni məhəllədə yaşadığımız Koçaryan sonradan caniyə çevriləcək”.
|
Ətraflı “İTV Xəbər Yekun”nun hazırladığı süjetdə:
|
Türkiyənin “Muhteşem Yüzyıl” serialının ulduzu Burak Özçivit türk seriallarının uğur qazanmasının sirrini açıqlayıb.
|
Aktyor bu barədə Rusiyada keçirilən Dünya Gənclik Festivalında danışıb.
|
O, Türkiyə kino sənayesini istehsal həcminə görə dünyada liderlərdən biri adlandırıb.
|
Özçivitin fikrincə, populyarlıq türk seriallarının yaradıcılarının çəkiliş zamanı əks etdirdikləri hisslərin səmimiliyi ilə izah olunur.
|
Subsets and Splits
No community queries yet
The top public SQL queries from the community will appear here once available.